CELEX: 31998R1009
Language: sk
Date: 1998-05-14 00:00:00
Title: Nariadenie Komisie (ES) č. 1009/98 zo 14. mája 1998, ktorým sa mení a dopĺňa nariadenie (ES) č. 1372/95, stanovujúce podrobné pravidlá vykonávania systému vývozných licencií v sektore hydinového mäsa

Dôležité právne oznámenie

|

31998R1009

Úradný vestník L 145 , 15/05/1998 S. 0008 - 0009

		Nariadenie Komisie (ES) č. 1009/98zo 14. mája 1998,ktorým sa mení a dopĺňa nariadenie (ES) č. 1372/95, stanovujúce podrobné pravidlá vykonávania systému vývozných licencií v sektore hydinového mäsaKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (EHS) 2777/75 z 29. októbra 1975 o spoločnej organizácii trhu s hydinovým mäsom [1], naposledy zmenené a doplnené nariadením Komisie (ES) 2916/95 [2], najmä na jeho článok 3 ods. 2,keďže nariadenie Komisie (ES) 1372/95 [3], naposledy zmenené a doplnené nariadením (ES) 2370/96 [4], ustanovuje podrobné pravidlá vykonávania systému vývozných povolení v sektore hydinového mäsa;keďže nariadenie Rady (EHS) 3665/87 [5], naposledy zmenené a doplnené nariadením (ES) 604/98 [6], ustanovuje podrobné spoločné pravidlá uplatňovania systému vývozných náhrad na poľnohospodárske výrobky; keďže článok 3 tohto nariadenia definuje deň vývozu; keďže text nariadenia (ES) 1372/95 by sa mal zmeniť a doplniť tak, aby sa prispôsobil tejto definícii;keďže nariadenie Komisie (ES) 2448/95 z 10. októbra 1995, ktorým sa mení a dopĺňa príloha I nariadenia Rady (EHS) 2658/87 o tarifnej a štatistickej nomenklatúre a o Spoločnom colnom sadzobníku [7], zavádza nové členenie kódu CN 0105 s účinnosťou od 1. januára 1996; keďže články 1 a 9 nariadenia (ES) 1372/95 by sa mali preto upraviť;keďže články 4 a 9 prílohy II nariadenia (ES) 1372/95 obsahujú chyby, ktoré by sa mali opraviť;keďže lehota, ktorú majú členské štáty dodržať pri oznamovaní údajov o žiadostiach na vývozné povolenia "ex post" Komisii, by mala byť rovnaká ako v prípade iných vývozných povolení;keďže opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia,PRIJALA TOTO NARIADENIE:Článok 1Nariadenie (ES) 1372/95 sa týmto mení a dopĺňa takto:1. V článkoch 1 a 9 ods. 1 sa výraz "kódy CN 010511 a 010519" nahrádza výrazom "kódy CN 010511, 010512 a 010519".2. V článku 4 ods. 3 písm. a sa odkazy na kolónky 17 a 18 nahrádzajú odkazmi na kolónky 15 a 16.3. V článku 9:a) v prvom pododseku odseku 2:- odkaz na kolónku 22 sa nahrádza odkazom na kolónku 20,- výraz "dátumom ich vykonania" sa nahrádza výrazom "dátumom vývozu v zmysle článku 3 nariadenia (EHS) 3665/87";b) v prvom pododseku odseku 3 sa prvá veta nahrádza takto:"Členské štáty oznamujú Komisii každý piatok od 13:00 hod. faxom počet vývozných povolení "ex post";, o ktoré sa počas bežného týždňa požiadalo, alebo skutočnosť, že sa nepodali žiadosti o takéto povolenia.";c) v odseku 4 sa druhý pododsek nahrádza takto:"Toto povolenie priznáva nárok na vyplatenie náhrady uplatniteľnej v deň vývozu v zmysle článku 3 nariadenia (EHS) 3665/87.";4. V prílohe II, časť A sa výraz "ECU/100 kg" nahrádza výrazom "ECU/100 kg alebo 100 kusov".Článok 2Toto nariadenie nadobúda účinnosť 1. júna 1998.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 14. mája 1998Za KomisiuFranz Fischlerčlen Komisie[1] Ú. v. ES L 282, 1.11.1975, s. 77.[2] Ú. v. ES L 305, 19.12.1995, s. 49.[3] Ú. v. ES L 133, 17.6.1995, s. 26.[4] Ú. v. ES L 323, 13.12.1996, s. 12.[5] Ú. v. ES L 351, 14.12.1987, s. 1.[6] Ú. v. ES L 80, 18.3.1998, s. 19.[7] Ú. v. ES L 259, 30.10.1995, s. 1.--------------------------------------------------